Η **Ελσαλβαδορική πολιτική κρίση του 2020** ήταν όταν στις 9 Φεβρουαρίου 2020 ο Πρόεδρος Μπουκέλε μπήκε στη Βουλή με 40 άντρες των Ενόπλων Δυνάμεων για να ασκήσει πίεση ώστε να εγκριθεί το αίτημά του για δάνειο. Αυτή η ενέργεια χαρακτηρίστηκε ως απόπειρα πραξικοπήματος.

Ιστορικό
--------

Στις προεδρικές εκλογές του 2019 στο Ελ Σαλβαδόρ ο πρώην δήμαρχος του Σαν Σαλβαδόρ, ο Ναγίμπ Μπουκέλε, πλειοψήφησε και σε ηλικία 37 χρονών έγινε ο νεαρότερος Πρόεδρος στην ιστορία του Ελ Σαλβαδόρ. Ένα χρόνο μετά, ο Πρόεδρος Μπουκέλε ήθελε η Βουλή να εγκρίνει μία αίτηση δανείου από την Κεντροαμερικανική Τράπεζα, για 109 εκατομμύρια δολάρια, με τα οποία θα χρηματοδοτούσε το πρόγραμμά του για την κρατική ασφάλεια. Στην προεκλογική του εκστρατεία είχε υποσχεθεί ότι θα καταπολεμήσει το οργανωμένο έγκλημα και την διαφθορά, και με τα χρήματα αυτά σχεδίαζε να αγοράσει καινούρια περιπολικά, αστυνομικό εξοπλισμό και στολές, και ένα ελικόπτερο. Τα κόμματα της αντιπολίτευσης, η ΕΘΡΕΣ και το ΜΕΑ Φαραμπούντο Μαρτί, τα οποία είχαν την πλειοψηφία στη βουλή, θα απέρριπταν το αίτημά του επειδή ο Μπουκέλε δεν υπέβαλλε αναλυτική αναφορά για τις δαπάνες.

Την πρώτη εβδομάδα του Φεβρουαρίου 2020 οι οπαδοί του Μπουκέλε διαδήλωσαν έξω από το κτίριο της βουλής ζητώντας να εγκριθεί το δάνειο. Στις 6 Φεβρουαρίου ο Πρόεδρος Μπουκέλε επικαλέστηκε το άρθρο 167 του Συντάγματος του Ελ Σαλβαδόρ και συγκάλεσε έκτακτη συνεδρίαση της βουλής εντός του τριημέρου. Στις 9 Φεβρουαρίου ο Πρόεδρος Μπουκέλε μπήκε στη Βουλή συνοδευόμενος από 40 στρατιωτικούς, περπάτησε μεταξύ των εδράνων ενώ οι βουλευτές που συνεδρίαζαν κοίταζαν έκπληκτοι, και κάθισε στη θέση του προέδρου της βουλής που απουσίαζε. Στο ακροατήριό του ανακοίνωσε ότι «*είναι απόλυτα σαφές το ποιος έχει την κατάσταση υπό έλεγχο και την απόφαση που θα πάρουμε θα την εναποθέσουμε στα χέρια του Θεού*». Λίγα λεπτά μετά έφυγε από το κτίριο και απευθύνθηκε στους χιλιάδες οπαδούς του στο δρόμο. Στην ομιλία του έκανε λόγο για «*εξέγερση*» και έδωσε στους απατεώνες (βουλευτές της αντιπολίτευσης) θα μία εβδομάδα για να εγκρίνουν το αίτημά του. Την επόμενη ημέρα οι βουλευτές καταδίκασαν την όλη ενέργεια ως απόπειρα πραξικοπήματος από έναν δικτάτορα. Ο Μπουκέλε απάντησε στις κατηγορίες λέγοντας ότι αν ήταν δικτάτορας θα είχε «*τον έλεγχο των πάντων*».

Το ΕΘΡΕΣ καταδίκασε το αυτοπραξικόπημα και ζήτησε την επέμβαση του Οργανισμού Αμερικανικών Κρατών. Το ΜΕΑΦ Μαρτί έριξε την ευθύνη στον αρχηγό της αστυνομίας, με διαταγή του οποίου οι άντρες της αστυνομίας παρενόχλησαν πολίτες και τις οικογένειές τους, και στον Υπουργό Εξωτερικής Αμύνης, τον Ρενέ Μονρόι. Στις 16 Φεβρουαρίου οι οπαδοί του Μπουκέλε διαδήλωσαν και πάλι έξω από το κτίριο της βουλής ζητώντας να εγκριθεί το δάνειο. Το Συνταγματικό Δικαστήριο καταδίκασε την ενέργεια και ο Πρόεδρος Μπουκέλε είπε ότι θα συμμορφωθεί με την απόφαση.

Παραπομπές
----------

1. ↑  «Nayib Bukele devastated and opened a fear: what will the "millennial populist" do with absolute power in El Salvador». *Q COSTA RICA* (στα Αγγλικά). 6 Μαρτίου 2021. Ανακτήθηκε στις 6 Μαρτίου 2021.
2. ↑  Brigida, Anna-Cat. «Constitutional crisis in El Salvador over Bukele's security plan». *www.aljazeera.com* (στα Αγγλικά). Ανακτήθηκε στις 6 Μαρτίου 2021.
3. ↑  «Heavily-armed police and soldiers enter El Salvador parliament» (στα αγγλικά). *BBC News*. 2020-02-10.. Ανακτήθηκε στις 2021-03-06.
4. ↑  «El Salvador's Peaceful Month Not Due to Bukele Security Plan». *InSight Crime* (στα Αγγλικά). 5 Αυγούστου 2019. Ανακτήθηκε στις 6 Μαρτίου 2021.
5. ↑  Dolzall, Tom (11 Φεβρουαρίου 2020). «Assembly Standoff Leads to Crisis in El Salvador». *Defense Security Monitor* (στα Αγγλικά). Ανακτήθηκε στις 6 Μαρτίου 2021.
6. ↑  Welle (www.dw.com), Deutsche. «El Salvador: Ejecutivo y Legislativo enfrentados por préstamo | DW | 08.02.2020». *DW.COM* (στα Ισπανικά). Ανακτήθηκε στις 6 Μαρτίου 2021.
7. ↑  «Constitution of El Salvador» (PDF).
8. ↑  García, Jacobo (2020-02-10). «"Si fuera un dictador habría tomado el control de todo el Gobierno anoche"» (στα es). *El País*. ISSN 1134-6582.. Ανακτήθηκε στις 2021-03-06.
9. ↑  «El Salvador's Attempted Coup». *Panoramas* (στα Αγγλικά). 28 Φεβρουαρίου 2020. Αρχειοθετήθηκε από το πρωτότυπο στις 15 Ιανουαρίου 2021. Ανακτήθηκε στις 6 Μαρτίου 2021.
10. ↑  «El Salvador parliament denounces president's 'attempted coup'» (στα αγγλικά). *BBC News*. 2020-02-11.. Ανακτήθηκε στις 2021-03-06.
11. ↑  Welle (www.dw.com), Deutsche. «El Salvador: oposición señala de "irresponsable" a Bukele y denuncia "autogolpe" | DW | 09.02.2020». *DW.COM* (στα Ισπανικά). Ανακτήθηκε στις 6 Μαρτίου 2021.
12. ↑  elmundo.sv (13 Φεβρουαρίου 2020). «FMLN recopila denuncias por persecución contra diputados». *Diario El Mundo* (στα Ισπανικά). Ανακτήθηκε στις 6 Μαρτίου 2021.
13. ↑  elmundo.sv (14 Φεβρουαρίου 2020). «FMLN pide interpelar a Rivas y Merino" Arena aún evalúa». *Diario El Mundo* (στα Ισπανικά). Ανακτήθηκε στις 6 Μαρτίου 2021.
14. ↑  «FINALIZA: Ministro de Defensa se rehúsó revelar quién le ordenó militarizar la Asamblea el 9 de febrero | Noticias de El Salvador». *Noticias de El Salvador - elsalvador.com* (στα Ισπανικά). 21 Αυγούστου 2020. Ανακτήθηκε στις 6 Μαρτίου 2021.
15. ↑  Welle (www.dw.com), Deutsche. «El Salvador: simpatizantes de Bukele protestan frente a Parlamento | DW | 17.02.2020». *DW.COM* (στα Ισπανικά). Ανακτήθηκε στις 6 Μαρτίου 2021.
16. ↑  Welle (www.dw.com), Deutsche. «EE. UU. considera "inaceptable" ingreso de tropas al Congreso de El Salvador | DW | 12.02.2020». *DW.COM* (στα Ισπανικά). Ανακτήθηκε στις 6 Μαρτίου 2021.